CELEX: 32011D0875
Language: lt
Date: 1323993600000
Title: 2011/875/ES: 2011 m. gruodžio 16 d. Komisijos įgyvendinimo sprendimas dėl Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo netaikymo kai kurioms finansinėms Vengrijos pašto sektoriaus paslaugoms (pranešta dokumentu Nr. C(2011) 9197)  Tekstas svarbus EEE

23.12.2011   
            
            
               LT
            
            
               Europos Sąjungos oficialusis leidinys
            
            
               L 343/77
            
         KOMISIJOS ĮGYVENDINIMO SPRENDIMAS
   2011 m. gruodžio 16 d.
   dėl Europos Parlamento ir Tarybos direktyvos 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo netaikymo kai kurioms finansinėms Vengrijos pašto sektoriaus paslaugoms
   (pranešta dokumentu Nr. C(2011) 9197)
   (Tekstas autentiškas tik vengrų kalba)
   (Tekstas svarbus EEE)
   (2011/875/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 31 d. Europos Parlamento ir Tarybos direktyvą 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (1), ypač į jos 30 straipsnio 5 ir 6 dalis,
   atsižvelgdama į prašymą, kurį paštu pateikė Magyar Posta (Vengrijos paštas) ir kuris gautas 2011 m. birželio 24 d.,
   kadangi:
   I.   FAKTAI
   
   
               (1)
            
            
               2011 m. birželio 24 d. Komisija paštu gavo prašymą pagal Direktyvos 2004/17/EB 30 straipsnio 5 dalį. 2011 m. rugpjūčio 8 d. Komisija elektroniniu paštu paprašė pareiškėjo ir Vengrijos konkurencijos institucijos pateikti papildomą informaciją. Atitinkami atsakymai gauti 2011 m. rugsėjo 2 ir 15 d.Magyar Posta (toliau – Posta) pateiktas prašymas yra susijęs su įvairiomis Posta teikiamomis finansinėmis paslaugomis ir jį sudaro dvi dalys: mokėjimo paslaugos ir paslaugos, teikiamos kitų finansų įstaigų vardu. Savo ruožtu kiekviena dalis yra susijusi su įvairiomis finansinėmis paslaugomis, suskirstytomis į toliau pateiktas Posta nustatytas grupes.
               
                  Mokėjimo paslaugos
               
               
                           1.
                        
                        
                           Paties pašto šiuo metu teikiamos paslaugos:
                           
                                       1.1.
                                    
                                    
                                       paslaugos, kuriomis sudaromos sąlygos grynuosius pinigus įmokėti į mokėjimo sąskaitas (sąskaitų apmokėjimas, skubus sąskaitų apmokėjimas);
                                    
                                 
                                       1.2.
                                    
                                    
                                       paslaugos, kuriomis sudaromos sąlygos grynuosius pinigus išimti iš mokėjimo sąskaitos (grynųjų pinigų išdavimo paslauga ir pensijų mokėjimo paslauga);
                                    
                                 
                                       1.3.
                                    
                                    
                                       pinigų pervedimo paslaugos (vietinės pinigų perlaidos, tarptautinės pinigų perlaidos ir „Western Union“ pinigų perlaidos, atliekamos kitų subjektų vardu);
                                    
                                 
                     
                           2.
                        
                        
                           Su sąskaitomis susijusios paslaugos ir susijusios mokėjimo paslaugos, kurias siūloma teikti ateityje:
                           
                                       2.1.
                                    
                                    
                                       paslaugos, kuriomis sudaromos sąlygos grynuosius pinigus įmokėti į mokėjimo sąskaitas, ir visos su mokėjimo sąskaitos tvarkymu susijusios operacijos;
                                    
                                 
                                       2.2.
                                    
                                    
                                       paslaugos, kuriomis sudaromos sąlygos grynuosius pinigus išimti iš mokėjimo sąskaitos, ir visos su mokėjimo sąskaitos tvarkymu susijusios operacijos;
                                    
                                 
                                       2.3.
                                    
                                    
                                       mokėjimo operacijų tarp mokėjimo sąskaitų vykdymas;
                                    
                                 
                                       2.4.
                                    
                                    
                                       mokėjimo priemonių, kuriomis pakeičiamos kortelės, išdavimas.
                                    
                                 
                     
                  Kitų subjektų vardu teikiamos paslaugos
               
               
                           3.1.
                        
                        
                           Tarpininkavimas teikiant su einamosiomis sąskaitomis susijusias paslaugas ir susijusius produktus bei paslaugas (kredito įstaigų vardu siūlomos su privačių ir verslo klientų banko sąskaitomis susijusios paslaugos, įskaitant pavedimų vykdyti mokėjimus priėmimą bei perdavimą ir tarpininkavimą teikiant paslaugas, susijusias su trumpalaikiais ir terminuotaisiais indėliais, susietais su banko sąskaita).
                        
                     
                           3.2.
                        
                        
                           Kredito įstaigų vardu vykdoma kredito tarpininkavimo veikla.
                        
                     
                           3.3.
                        
                        
                           Kredito įstaigų vardu vykdomas tarpininkavimas teikiant su mokėjimo kortelėmis susijusias paslaugas ir šių kortelių priėmimas (kredito kortelės, debeto kortelės, banko kortelių priėmimas ir prekybos vietų terminalai).
                        
                     
                           3.4.
                        
                        
                           Tarpininkavimas teikiant su investicijomis ir specialios paskirties santaupų kaupimu susijusias paslaugas kitų subjektų vardu:
                           
                                       a)
                                    
                                    
                                       finansinių priemonių (Vyriausybės vertybinių popierių, investicijų fondų ir kitų vertybinių popierių) pardavimas,
                                    
                                 
                                       b)
                                    
                                    
                                       tarpininkavimas teikiant su santaupų kaupimu būstui įsigyti susijusias paslaugas.
                                    
                                 
                     
                           3.5.
                        
                        
                           Tarpininkavimas teikiant su draudimo produktais (gyvybės draudimo ir ne gyvybės draudimo) susijusias paslaugas.
                        
                     
         
               (2)
            
            
               Kaip nurodyta paraiškoje (2), Posta tinklą sudaro daugiau kaip 2 600 nuolatinių pašto padalinių. Tačiau ne visi padaliniai teikia visas paraiškoje išvardytas paslaugas (3). Iš viso Vengrijos teritorijoje šiuo metu veikia 4 605 kredito įstaigų filialai. Giro Zrt duomenimis, didžiausias yra OTP Bank – 809 filialai, po jo – K&H Bank Zrt. (377 filialai), CIB Bank Zrt. (218 filialų), Reiffeisen Bank Zrt. (180 filialų) ir Erste Bank Hungary Nyrt. (145 filialai). Kiekvienas iš aštuonių didžiausių kredito įstaigų sektoriaus bankų turi daugiau kaip 100 filialų, be to, dar yra 22 maži ir vidutinio dydžio bankai, 10 kredito įstaigų filialų ir 138 kredito įstaigos, įsteigtos kaip kooperatyvai, kuriuose didesnė įstaiga vadovauja 20–40 filialų tinklui. 2007 m. ECB mėlynosios knygos duomenimis (4), Vengrija pagal filialų skaičių vienam gyventojui tarptautiniu mastu yra sąrašo viduryje.
            
         II.   TEISINĖ SISTEMA
   
   
               (3)
            
            
               Reikėtų priminti, kad pagal Direktyvos 2004/17/EB 6 straipsnio 2 dalies c punktą finansinių paslaugų teikimui, kaip apibrėžta minėto c punkto ketvirtoje įtraukoje, ta direktyva taikoma tik kai tokias paslaugas teikia subjektai, kurie taip pat teikia pašto paslaugas pagal tos nuostatos b punktą. Posta yra vienintelis perkantysis subjektas Vengrijoje, kuris siūlo šiame sprendime aptariamas paslaugas.
            
         
               (4)
            
            
               Direktyvos 2004/17/EB 30 straipsnyje nustatyta, kad sutartims, skirtoms suteikti galimybę vykdyti direktyvos taikymo srityje nurodytą veiklą, ši direktyva netaikoma, jeigu valstybėje narėje, kurioje ji vykdoma, tokią veiklą tiesiogiai veikia konkurencija rinkose, į kurias patekti nėra jokių apribojimų. Tiesioginis konkurencijos poveikis vertinamas remiantis objektyviais kriterijais, atsižvelgiant į atitinkamo sektoriaus ypatybes. Laikoma, kad patekti į rinką nėra apribojimų, jeigu valstybė narė yra įgyvendinusi ir taiko atitinkamus Bendrijos teisės aktus, kuriais atveriamas tam tikras sektorius arba jo dalis. Jeigu direktyvos XI priede neišvardyti susiję Bendrijos teisės aktai, kaip šiame sprendime aptariamų paslaugų atveju, pagal 30 straipsnio 3 dalies antrą pastraipą reikalaujama, kad „turi būti įrodyta, kad į atitinkamą rinką galima laisvai patekti tiek de facto, tiek de jure“.
            
         
               (5)
            
            
               Derėtų priminti, kad Bendrijos lygmeniu priimta daug teisės aktų, kuriais siekiama liberalizuoti paslaugų kūrimą ir teikimą finansinių paslaugų sektoriuje (5). Mokėjimo paslaugų atžvilgiu pabrėžiama, kad Vengrija, priėmusi Mokėjimo paslaugų teikimo veiklos vykdymo įstatymą LXXXV/2009, visiškai ir laiku į savo nacionalinę teisę perkėlė Direktyvą 2007/64/EB dėl mokėjimo paslaugų vidaus rinkoje.
            
         
               (6)
            
            
               Vengrija įgyvendino Sąjungos teisės aktus dėl kapitalo judėjimo liberalizavimo ir laisvės teikti paslaugas, taip pat atitinkamus teisės aktus dėl finansų rinkų liberalizavimo. Be to, Vengrija įvykdė finansinių paslaugų veiksmų plane nustatytus reikalavimus. Vengrijos kredito įstaigų ir mokėjimo paslaugų rinka gerai reguliuojama. Pagal Kredito įstaigų ir finansų įmonių įstatymą CXII/1996 (Bankininkystės įstatymą), norint teikti finansines paslaugas ir vykdyti pagalbinę veiklą, būtina gauti leidimą. Pagal Įstatymą CXXXVII/2007 dėl investicinių įmonių ir prekiautojų biržos prekėmis ir taisyklių, kuriomis reglamentuojama jų veikla, investicijų paslaugas gali teikti tik investicinės įmonės ir kredito įstaigos. Draudimo įmonių ir draudimo verslo įstatymu LX/2003 nustatyta, kad draudimo veiklą gali vykdyti tik draudimo įmonės. Kaip nurodyta šioje Vengrijos finansų priežiūros institucijos paraiškoje, Posta leista teikti finansines paslaugas. Teikti šias paslaugas gali būti leista bet kuriai įstaigai, gebančiai vykdyti su apdairia veikla ir veiksminga priežiūra susijusias nuostatas. Teikti finansines paslaugas ar vykdyti su finansinėmis paslaugomis susijusią pagalbinę veiklą, taip pat teikti investicines ir draudimo paslaugas per savo filialus gali ir bendrovės ne rezidentės, jeigu tam leidimą suteikia kompetentinga priežiūros institucija įsisteigimo šalyje. Reikalavimas turėti filialą Vengrijoje netaikomas finansų įstaigoms, įsisteigusioms bet kurioje EEE valstybėje narėje, nes šios įstaigos gali teikti savo paslaugas tarpvalstybiniu mastu.
            
         
               (7)
            
            
               Tinkamai atsižvelgiant į 5 ir 6 konstatuojamosiose dalyse pateiktus faktus, galima manyti, kad laikomasi 30 straipsnio 3 dalyje nustatytos sąlygos, susijusios su laisvu patekimu į rinką.
            
         
               (8)
            
            
               Tiesioginis konkurencijos poveikis konkrečioje rinkoje turėtų būti vertinamas pagal įvairius kriterijus; nė vienas iš jų nėra lemiamas. Rinkų, kurioms taikomas šis sprendimas, atžvilgiu vienas iš kriterijų, į kurį reikėtų atsižvelgti, yra pagrindinių dalyvių rinkos dalis konkrečioje rinkoje. Kiti galimi kriterijai – koncentracijos tose rinkose lygis ir (arba) paslaugų teikėjo keitimas. Kadangi įvairios veiklos, kuriai taikomas šis sprendimas, sąlygos skiriasi, nagrinėjant konkurencinę padėtį reikėtų atsižvelgti į skirtingas aplinkybes įvairiose rinkose.
            
         
               (9)
            
            
               Nors kai kuriais atvejais galima įžvelgti siauresnę arba platesnę rinkos apibrėžtį, tiksli susijusios rinkos apibrėžtis šiame sprendime gali nebūti griežtai nustatyta paslaugų, išvardytų Posta pateiktame sąraše, atžvilgiu, jei tik analizės rezultatai yra tokie patys, neatsižvelgiant į tai, ar jie paremti siauresne ar platesne rinkos apibrėžtimi.
            
         
               (10)
            
            
               Šiuo sprendimu nepažeidžiamas konkurencijos taisyklių taikymas.
            
         III.   VERTINIMAS
   
   
               (11)
            
            
               Paraiškoje nurodytos dvi skirtingos mokėjimo paslaugų kategorijos: A) jau teikiamos paslaugos ir B) paslaugos, kurias planuojama pradėti teikti 2012 m. Su šiuo sprendimu susijusiame vertinime bus atsižvelgiama tik į jau teikiamas paslaugas, nes nėra esminių įrodymų, kokį poveikį turėtų numatytos paslaugos, jeigu (kai) jos būtų pradėtos teikti.
            
         
               (12)
            
            
               
                  Posta jau teikiamos mokėjimo paslaugos yra paslaugos, kuriomis sudaromos sąlygos grynuosius pinigus įmokėti į mokėjimo sąskaitas, ir paslaugos, kuriomis sudaromos sąlygos grynuosius pinigus išimti iš banko sąskaitų ir kurias teikdamas Posta veikia kaip tarpininkas, taip pat pinigų pervedimo paslaugos (vietinių ir tarptautinių pinigų perlaidų paslaugos ir tarpininkavimas teikiant „Western Union“ pinigų perlaidų paslaugas).
            
         
               (13)
            
            
               Šio sprendimo tikslas – nustatyti, ar Posta siūlomų paslaugų atžvilgiu esama tokio lygio konkurencijos (rinkose, į kurias galima laisvai patekti), kad, net jei netaikoma drausmė, nustatoma išsamiomis Direktyvoje 2004/17/EB nustatytomis pirkimo taisyklėmis, su atitinkamos veiklos vykdymu susiję Posta pirkimai būtų vykdomi skaidriai, be diskriminacijos ir remiantis kriterijais, leidžiančiais priimti ekonomiškai palankiausią sprendimą. Todėl šiuo tikslu būtina išnagrinėti, ar bankai ir kitos finansų įstaigos turi galimybę daryti konkurencinį spaudimą Posta.
            
         
               (14)
            
            
               Pagrindiniai Posta konkurentai mokėjimo paslaugų rinkoje yra bankai ir kitos finansų įstaigos, kurioms netaikomos Direktyvos 2004/17/EB nuostatos, nes jos nėra perkantieji subjektai, kaip apibrėžta direktyvoje, ir (arba) neteikia finansinių paslaugų kartu su pašto paslaugomis.
            
         
               (15)
            
            
               Bankų siūlomi mokėjimo metodai paprastai patrauklesni nei mokėjimas popierinėmis mokėjimo priemonėmis ir (arba) grynaisiais pinigais ir dažniausiai plačiai prieinami. GfK Hungaria
                   (6) duomenimis, elektroninės bankininkystės paslaugų naudotojų skaičius iki 2010 m. pabaigos, palyginti su ankstesniais metais, padidėjo 200 000 ir pasiekė milijoną, be to, jo augimo tempas toliau didėja. To paties šaltinio duomenimis, kartu mažėja tiesioginėms bankininkystės paslaugoms pirmenybę teikiančių žmonių – ketvirtadalis klientų nebeateina į bankų filialus, kad pasinaudotų bankininkystės paslaugomis.
            
         
               (16)
            
            
               Pareiškėjo apibrėžta produktų rinka yra kredito įstaigų ir kitų mokėjimo paslaugų teikėjų teikiamų mokėjimo paslaugų rinka, o susijusi geografinė rinka laikoma nacionaline. GVH nurodė, kad, nors ji ir neturi visos reikiamos informacijos ir duomenų, kad galėtų tinkamai ir tiksliai apibrėžti produktų rinką, pareiškėjo pateikta susijusios produktų rinkos apibrėžtis „veikiausiai yra priimtina“. Pateikdama tą pačią pastabą, geografinės rinkos atžvilgiu GVH nurodė, kad „neturi jokių įrodymų, kuriais remiantis geografinė rinka neturėtų apimti visos Vengrijos teritorijos“.
            
         
               (17)
            
            
               Šiame sprendime mokėjimo paslaugų rinka nebus toliau skirstoma į atskiras mažmeninių ir didmeninių produktų rinkas, nes analizės rezultatai iš esmės yra tokie patys, neatsižvelgiant į tai, ar jie paremti siauresne ar platesne apibrėžtimi.
            
         
               (18)
            
            
               Vengrijos konkurencijos institucija, kalbėdama apie koncentracijos mokėjimo paslaugų rinkose lygį, nurodo esant tikėtina, kad „5–6 pagrindiniams bankams kartu su Magyar Posta priklauso labai didelė bendros mažmeninio mokėjimo paslaugų rinkos dalis, ir veikiausiai jie užima beveik visą rinką. Tikėtina, kad didmeninė rinka gali būti mažiau koncentruota, nes veiklą vykdo ir kelios kitos finansų įstaigos.“
            
         
               (19)
            
            
               Naudodamiesi šiomis paslaugomis klientai gali sumokėti už suteiktą paslaugą ar įsigytą prekę. Norėdami įvykdyti mokėjimo įsipareigojimus, jomis naudojasi privatūs asmenys, ypač atlikdami mokėjimus už viešąsias komunalines paslaugas, telekomunikacijų, finansines, draudimo, pristatymo į namus paslaugas, mokėdami mokesčius ir t. t.
            
         
               (20)
            
            
               Pagrindinis susijusios produktų rinkos nustatymo kriterijus – nustatyti pakaitinių produktų spektrą, t. y. alternatyvias priemones, kuriomis klientas gali pasinaudoti mokėjimo įsipareigojimams įvykdyti. Taigi pareiškėjas mano, kad susijusi produktų rinka apima grynųjų pinigų įnašus į bankų sąskaitas bankuose arba per bankomatus (angl. ATM (7)), mokėjimą kortelėmis ir pervedimus tarp banko sąskaitų (paprastus pervedimus ir automatinius debeto pervedimus).
            
         
               (21)
            
            
               Mokėjimo metodų keitimą atžvilgiu GVH patvirtino, kad „didžiausi komunalinių ir kitų paslaugų teikėjai savo klientams paprastai siūlo įvairius mokėjimo metodus ir suteikia galimybę lengvai juos keisti. Taip pat atrodo, kad vis aktyviau siekiama klientus įtikinti naudotis elektroniniais mokėjimo metodais, užuot naudojus popierines mokėjimo priemones ar grynuosius pinigus.“ Šiuo atžvilgiu reikėtų atkreipti dėmesį į padidėjusį naudojimąsi elektroninės bankininkystės paslaugomis. Tačiau, kaip pirmiau nurodyta 9 konstatuojamojoje dalyje, tiksli apibrėžtis šiame sprendime gali nebūti griežtai nustatyta.
            
         
               (22)
            
            
               
                  Posta paslaugų, kuriomis sudaromos sąlygos grynuosius pinigus įmokėti į mokėjimo sąskaitas, rinkos dalis, apskaičiuota kaip apibrėžtos bendros rinkos procentinė dalis, 2007 m. sudarė (8) 3,91 %, 2008 m. – 3,88 %, o 2009 m. – 4,14 % Reikėtų atkreipti dėmesį į tai, kad 2009 m. Posta operacijų skaičius ir jų vertė, palyginti su dvejais ankstesniais metais (9), sumažėjo.
            
         
               (23)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (24)
            
            
               Paslaugoms, kuriomis sudaromos sąlygos išimti grynuosius pinigus, būdinga tai, kad sąskaitos turėtojas leidžia atlikti mokėjimą iš jo sąskaitos trečiajai šaliai, kai ji to paprašo. Tokios paslaugos šiuo metu apima grynųjų pinigų išdavimo ir pensijų mokėjimo paslaugas. Pagrindiniai mokėtojai yra valstybės iždas ir savivaldybės, besinaudojančios šia sistema šeimos pašalpoms, socialinėms išmokoms, bedarbio pašalpoms ir kt. mokėti. Valstybės išmokų gavėjas gali pasirinkti, kad šios sumos būtų pervedamos į jo banko sąskaitą arba pristatomos paštu. Pensijų mokėjimo atveju gavėjai taip pat gali pasirinkti, kad dalis sumos būtų pervedama į banko sąskaitą, o dalis pristatoma grynaisiais pinigais. Taip pat šiuos pinigų gavimo būdus – grynųjų pinigų pristatymą paštu ir pervedimą į banko sąskaitą – galima bet kada vieną į kitą keisti tiesiog pateikus prašymą Nacionalinio pensijų draudimo centrinei administracijai.
            
         
               (25)
            
            
               Vengrijos valstybė per savo nacionalinį banką įgyvendina politiką, kuria siekiama mažinti grynųjų pinigų operacijų skaičių ir skatinti elektroninių mokėjimo metodų bei susijusios infrastruktūros kūrimą. Juridiniai subjektai privalo atlikti mokėjimus per mokėjimo sąskaitas, o valstybės tarnautojams algos mokamos į banko sąskaitas. Vengrijos nacionalinio banko neseniai atlikto tyrimo (10) duomenimis, šiuo metu pusė valstybės mokamų pensijų mokamos kitais būdais nei mokėjimas paštu, be to, kaip nurodyta paraiškoje (11), tiek per Posta mokamų pensijų skaičius, tiek jų vertė pastaraisiais metais nuolat mažėjo.
            
         
               (26)
            
            
               Dėl pirmiau išvardytų priežasčių mokėjimo pervedimas tarp mokėjimo sąskaitų (paprastas pervedimas ir grupiniai pervedimai), grynųjų pinigų išėmimas iš bankomatų ir prekybos vietų terminalų (angl. POS) (12) naudojantis banko kortelėmis laikomi susijusia paslaugų, kuriomis sudaromos sąlygos išimti grynuosius pinigus iš mokėjimo sąskaitos, rinka.
            
         
               (27)
            
            
               Pirmiau išvardytų paslaugų atveju atliekant mokėjimus asmenims, turintiems banko sąskaitą, tarp mokėjimo sąskaitų atliekami mokėjimai (paprastos operacijos ir grupiniai pervedimai, kai mokėjimai atliekami iš vienos sąskaitos keliems asmenims) gali būti laikomi pakaitiniais produktais. Tokiu atveju tiksli apibrėžtis šiame sprendime taip pat gali nebūti griežtai nustatyta.
            
         
               (28)
            
            
               
                  Posta paslaugų, kuriomis sudaromos sąlygos grynuosius pinigus išimti iš mokėjimo sąskaitos, rinkos dalis, apskaičiuota kaip bendros pakaitinių paslaugų rinkos procentinė dalis, 2007 m. sudarė (13) 2,44 %, 2008 m. – 2,49 %, o 2009 m. – 2,61 %. Reikėtų atkreipti dėmesį į tai, kad per pastaruosius trejus metus, apie kuriuos turimi duomenys, t. y. 2007, 2008 ir 2009 m. (14), pastebėta Posta operacijų skaičiaus ir jų vertės mažėjimo tendencija.
            
         
               (29)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (30)
            
            
               
                  Posta teikiama pinigų pervedimo paslauga daugiausia naudojamasi privačių asmenų tarpusavio mokėjimams atlikti. Atitinkamos paslaugos yra paties Posta vykdomos vietinės ir tarptautinės pinigų perlaidos, taip pat „Western Union“ pinigų perlaidos, kurios gali būti vietinės ir tarptautinės (pinigų siuntimo realiuoju laiku metodas).
            
         
               (31)
            
            
               Kalbėdamas apie vietinius pervedimus – tiek atliekamus paties Posta, tiek „Western Union“ vardu – pareiškėjas mano, kad mokėjimo tarp mokėjimo sąskaitų operacijos yra pinigų pervedimo pakaitalas tuo atveju, jei gavėjas turi mokėjimo sąskaitą. Taigi mokėjimo tarp mokėjimo sąskaitų Vengrijoje rinka gali būti laikoma susijusia vietinio pinigų pervedimo produktų rinka, nors tiksli apibrėžtis gali nebūti griežtai nustatyta.
            
         
               (32)
            
            
               Atitinkamai apskaičiavus Posta priklausančią rinkos dalį, 2007, 2008 ir 2009 m. ji buvo mažesnė nei 1 %.
            
         
               (33)
            
            
               
                  Posta ir „Western Union“ vykdoma tarptautinių pinigų pervedimų veikla laikyta artimais pakaitalais. Be to, mokėjimai per mokėjimo sąskaitas laikomi pakaitiniais produktais, todėl tarpvalstybiniai mokėjimai tarp mokėjimo sąskaitų pareiškėjo yra laikomi susijusia produktų rinka. Tačiau tiksli susijusios rinkos apibrėžtis gali nebūti griežtai nustatyta.
            
         
               (34)
            
            
               Šiuo pagrindu apskaičiuota Posta rinkos dalis 2007, 2008 ir 2009 m. siekė 0,5 %.
            
         
               (35)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (36)
            
            
               Paraiška dėl tvarkos derinimo netaikymo taip pat taikoma tam tikrai kitų subjektų vardu Posta vykdomai veiklai, susijusiai su tam tikromis finansinėmis paslaugomis, kurias teikdama Posta veikia kaip tarpininkas.
            
         
               (37)
            
            
               Paraiška dėl tvarkos derinimo netaikymo yra susijusi su tarpininkavimu teikiant su einamosiomis sąskaitomis susijusias paslaugas ir susijusius produktus bei paslaugas, t. y. kredito įstaigų vardu siūlomas su privačių klientų ir įmonių banko sąskaitomis susijusias paslaugas, įskaitant pavedimų vykdyti mokėjimus priėmimą ir perdavimą, taip pat tarpininkavimą teikiant paslaugas, susijusias su trumpalaikiais ir terminuotaisiais indėliais, susietais su banko sąskaita.
            
         
               (38)
            
            
               Finansinius produktus ir paslaugas, kurias Posta teikia kaip tarpininkas, taip pat teikia Erste Bank ir OTP Bank. Posta taip pat siūlo indėlių produktus savo vardu.
            
         
               (39)
            
            
               Anksčiau Komisija (15) privačią bankininkystę skirdavo nuo verslo bankininkystės. Privati bankininkystė apibrėžiama kaip visos bankininkystės paslaugos privatiems asmenims ir labai mažoms įmonėms, o verslo bankininkystė apima bankininkystės paslaugas stambiems verslo klientams ir mažosioms bei vidutinėms įmonėms. Tačiau ankstesniuose sprendimuose (16), susijusiuose su privačios bankininkystės sektoriumi, Komisija nenustatė, ar atskiri privačios bankininkystės produktai yra atskiros produktų rinkos ir ar keli privačios bankininkystės produktai gali būti priskirti vienai susijusiai produktų rinkai.
            
         
               (40)
            
            
               Susijusią produktų rinką reikia skirstyti pagal platinimo grandinės etapą („iš apačios į viršų“ – su einamosiomis sąskaitomis susijusių paslaugų ir susijusių produktų bei paslaugų teikimas, arba „iš viršaus į apačią“ – tarpininkavimas teikiant su einamosiomis sąskaitomis susijusias paslaugas ir susijusius produktus bei paslaugas). Kai kalbama apie tarpininkavimo veiklą teikiant su privačių klientų mokėjimo sąskaitomis susijusias paslaugas, susijusia produktų rinka gali būti laikoma tarpininkavimo teikiant su privačių klientų einamosiomis sąskaitomis ir indėlių produktais susijusias paslaugas rinka. Kai kalbama apie tarpininkavimo veiklą teikiant su verslo klientų mokėjimo sąskaitomis susijusias paslaugas, susijusia produktų rinka gali būti laikoma tarpininkavimo teikiant su verslo klientų einamosiomis sąskaitomis ir indėlių produktais susijusias paslaugas rinka. Tačiau pagal šio sprendimo 9 konstatuojamąją dalį susijusios rinkos apibrėžti nebūtina.
            
         
               (41)
            
            
               Pareiškėjas geografinę rinką apibrėžia kaip visą Vengrijos teritoriją. GVH patvirtino, kad „šiuo atveju visos Vengrijos finansų įstaigos vykdo veiklą nacionaliniu mastu; nė vienu finansinių paslaugų teikimo aspektu nėra jokių regioninio nukrypimo požymių.“ Be to, ankstesnėje Komisijos praktikoje (17), susijusioje su finansų rinkomis, atitinkama geografinė rinka dėl skirtingų konkurencijos sąlygų atskirose valstybėse narėse ir filialų tinklo svarbos laikyta nacionaline.
            
         
               (42)
            
            
               Remiantis tuo, kas išdėstyta pirmiau, apskaičiuotos tokios Posta rinkos dalys: su privačių klientų einamosiomis sąskaitomis ir indėliais susijusios paslaugos 2007 m. sudarė 1,45 %, 2008 m. – 1,38 % ir 2009 m. – 1,51 %, o su verslo klientų einamosiomis sąskaitomis ir indėliais susijusių paslaugų rinkoje Posta užimama rinkos dalis 2007, 2008 ir 2009 m. buvo visai maža (0 %). Šie skaičiai rodo, kad Posta priklausanti tarpininkavimo teikiant šias finansines paslaugas rinkos dalis taip pat yra maža.
            
         
               (43)
            
            
               Likusią rinką dalijasi kiti bankai ir finansų įstaigos, kurioms netaikomos Direktyvos 2004/17/EB nuostatos.
            
         
               (44)
            
            
               2009 m. atlikusi privačios bankininkystės tyrimą (18) GVH nustatė, kad sąskaitų keitimui Vengrijoje nėra didelių kliūčių, be to, pastebėta, kad, palyginti su kitomis ES valstybėmis narėmis, Vengrija yra iš tų, kuriose einamosios sąskaitos keičiamos dažniausiai.
            
         
               (45)
            
            
               Plataus Posta tinklo pranašumus atsveria didėjanti elektroninės bankininkystės svarba.
            
         
               (46)
            
            
               Remiantis veiksnių, turinčių įtakos klientų banko pasirinkimui, tyrimo (19) rezultatais, nustatyta, kad svarbiausi veiksniai yra patikimumas ir pasitikėjimas, artumas ir prieinamumas (įskaitant pinigų išsiėmimo priemonės buvimą), taip pat aptarnavimo kokybė. Šios išvados taip pat patvirtintos finansinių paslaugų ir su einamosiomis sąskaitomis susijusių paslaugų tyrimo (20) rezultatais. Remiantis šiuo šaltiniu, svarbiausias banko pasirinkimo aspektas yra kaina ir reputacija, o lengva prieiga (t. y. platus tinklas) atrodo esanti mažiau svarbi. Be to, svarbia laikyta ir bankininkystės paslaugų įvairovė, t. y. galimybė naudotis įvairiomis bankininkystės paslaugomis, taip pat aukšta aptarnavimo kokybė. Atsižvelgiant į pirmiau išvardytus veiksnius, nors Posta turi didelį filialų tinklą, klientai nurodė ir kitus svarbius banko pasirinkimo kriterijus (banko reputaciją, bankininkystės paslaugas, aptarnavimo kokybę), kurie nulemia banko pasirinkimą. Todėl klientai, kuriems reikia plataus paslaugų asortimento, nesvarstytų galimybės banko sąskaitą keisti į pašto sąskaitą, su kuria nesiūlomas įprastas paslaugų asortimentas.
            
         
               (47)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (48)
            
            
               Ši veikla yra tarpininkavimas trečiųjų šalių teikiamų kreditų srityje, kai Posta veikia kaip tarpininkas teikiant įvairias specialiąsias paslaugas. Posta siūlo kredito produktus (be kilnojamojo ar nekilnojamojo turto įkaito reikalavimų), kuriuos privatiems klientams teikia Erste Bank, o verslo sektoriuje, veikdamas kaip tarpininkas teikiant įvairias specialiąsias paslaugas, Posta siūlo Magyar Fejlesztesi Bank produktus.
            
         
               (49)
            
            
               Čia aptariamos paslaugos gali būti skirstomos labai įvairiai: pagal tokius veiksnius kaip tikslas, kuriuo imamas kreditas, arba klientų rūšis (vartotojai, MVĮ, didesnės įmonės arba viešojo administravimo institucijos). Todėl privataus kredito tarpininkavimo veikla ir verslo kredito tarpininkavimo veikla gali būti laikomos atskiromis produktų rinkomis.
            
         
               (50)
            
            
               Privataus kredito tarpininkavimo veiklos produktų rinką pareiškėjas apibrėžia kaip neribotų hipotekos paskolų ir asmeninių paskolų – ir Vengrijos forintais, ir užsienio valiuta – rinką. Tam neprieštarauja ankstesnė Komisijos praktika (21), pagal kurią Komisija nenustatė, ar atskiri privačios bankininkystės produktai yra atskiros susijusios produktų rinkos ir ar keli privačios bankininkystės produktai gali būti priskirti vienai susijusiai produktų rinkai.
            
         
               (51)
            
            
               Verslo sektoriuje Posta siūlo tik vienos rūšies verslo kredito produktą. Šį produktą paprastai siūlo kitos finansų įstaigos (t. y. taupymo kooperatyvai). Posta šį produktą siūlo ne visame tinkle, o tik 45 nustatytose vietose. Pareiškėjo nuomone, susijusi verslo sektoriaus produktų rinka apima kredito įstaigų MVĮ siūlomas paskolas. Tačiau, kaip pirmiau nurodyta 9 konstatuojamojoje dalyje, tiksli rinkos apibrėžtis šiame sprendime gali nebūti griežtai nustatyta.
            
         
               (52)
            
            
               Geografinė rinka yra visa Vengrijos teritorija – iš esmės dėl tų pačių priežasčių, kurios pateiktos 41 konstatuojamojoje dalyje.
            
         
               (53)
            
            
               Nurodyta Posta užimama privataus kredito rinkos dalis 2007, 2008 ir 2009 m. siekė mažiau nei 0,5 %, o verslo kredito rinkos dalis tais pačiais metais buvo nereikšminga (0 %). Turimi duomenys rodo, kad, taikant siaurą šių rinkų apibrėžtį, Posta užimama rinkos dalis yra tokia maža, kad rinkoje, kuri apibrėžiama plačiau, Posta tenka dar mažesnė rinkos dalis.
            
         
               (54)
            
            
               Likusią rinkos dalį dalijasi kiti bankai ir finansų įstaigos, kuriems netaikomos Komunalinių paslaugų direktyvos nuostatos. Pirmųjų trijų konkurentų kartu užimama rinkos dalis (22) paskolų privatiems asmenims rinkoje 2007, 2008 ir 2009 m. atitinkamai siekė 52,54 %, 51,39 % ir 54,27 %, o paskolų verslo klientams sektoriuje – atitinkamai 42,69 %, 47,36 % ir 48,07 %
            
         
               (55)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (56)
            
            
               
                  Posta siūlo Erste Bank Zrt išduodamas kredito korteles. Pagal sąlygas ir siūlomas paslaugas šis produktas yra standartinė kredito kortelė.
            
         
               (57)
            
            
               Debeto korteles atžvilgiu Posta veikia kaip tarpininkas, teikiantis su verslo klientų ir privačių asmenų banko kortelėmis, susietomis su einamosiomis sąskaitomis, susijusias paslaugas. Posta veikia kaip tarpininkas teikiant įvairias specialiąsias paslaugas, o pačią paslaugą teikia Erste Bank Hungary Nyrt. Siūlomos kortelės yra standartinės debeto kortelės.
            
         
               (58)
            
            
               Mokėjimo kortelių priėmimą atžvilgiu pašto padaliniuose įrengti prekybos vietų terminalai, iš kurių, naudojantis banko kortelėmis, galima išsiimti grynuosius pinigus. Pareiškėjas teigia, kad, klientų požiūriu, tą pačią paslaugą (grynųjų pinigų gavimas) galima gauti išsiimant grynuosius pinigus iš bankomato arba kito prekybos vietos terminalo, už kurių eksploatavimą ne pašto padaliniuose atsako trečiosios šalys, taigi produktai yra pakaitiniai.
            
         
               (59)
            
            
               Anksčiau Komisija išskyrė (23) dvi pagrindines su mokėjimo kortelėmis susijusios veiklos rūšis: pirma, kortelių išdavimą asmenims bei įmonėms, ir, antra, susitarimų su prekybininkais dėl mokėjimo kortelių priėmimo sudarymą. Be to, svarstydama mokėjimo kortelių išdavimo veiklą, Komisija ankstesniuose sprendimuose (24) aptarė galimybę skirti įvairias kortelių rūšis, bet galiausiai tiksli apibrėžtis nebuvo griežtai nustatyta.
            
         
               (60)
            
            
               Nepažeidžiant konkurencijos teisės nuostatų, šiame sprendime bus atsižvelgta į tris produktų rinkas: kredito kortelių rinką, debeto kortelių rinką ir kortelių priėmimo rinką.
            
         
               (61)
            
            
               Kalbant apie kortelių priėmimo rinką, pareiškėjo apibrėžta produktų rinka nėra toji rinka, kuri paprastai apibrėžiama ankstesniuose Komisijos sprendimuose, nurodytuose 59 konstatuojamojoje dalyje. Pirminę kortelių priėmimo rinką sudaro mokėjimus kortelėmis priimantys prekybininkai. Kita galima kortelių priėmimo rinka yra tokia, kurią sudaro bankai, siūlantys tokiems prekybininkams kortelių priėmimo paslaugas. Tačiau, kaip patvirtino GVH (25), Posta atveju, atsižvelgiant į tai, kad prekybos vietų terminalai veikia kaip dviejų bankų, kurių tarpininkas yra Posta, bankomatai, Magyar Posta veikiausiai buvo teisus pateikdamas koncentracijos duomenis pagal veikiančių bankomatų skaičių.
            
         
               (62)
            
            
               Geografinės rinkos atžvilgiu ankstesnėse Komisijos bylose (26) nurodyta, kad mokėjimo kortelių rinka vis dar yra nacionalinė, nors Komisija ir pripažino, kad ateityje gali būti galimybių šią rinką plėsti. Šiuo atveju geografinė rinka apibrėžiama kaip visa Vengrijos teritorija.
            
         
               (63)
            
            
               2007–2009 m. Posta kredito kortelių rinkos dalis buvo mažesnė nei 1 %, debeto kortelių rinkos dalis – mažesnė nei 3 %, o pareiškėjo apibrėžtos kortelių priėmimo rinkos dalis – mažesnė nei 6 %
            
         
               (64)
            
            
               Vengrijos konkurencijos institucijos Vengrijos nacionalinio banko neseniai atlikto tyrimo duomenimis (27), iš visų 24 debeto korteles išduodančių bankų penkiems daugiausia debeto kortelių išduodantiems bankams priklausanti bendra rinkos dalis sudaro maždaug 82 % Remiantis tuo pačiu šaltiniu, kredito kortelių rinka mažiau koncentruota; iš visų 18 kredito korteles išduodančių bankų septynių daugiausia jų išduodančių bankų užimama bendra rinkos dalis sudaro 68 % rinkos. Be to, remiantis paraiška, kortelių priėmimo sektoriuje rinka labai koncentruota – už trijų ketvirtadalių visų bankomatų eksploatavimą atsakingi keturi bankai.
            
         
               (65)
            
            
               Atsižvelgiant į mažą Posta užimamą rinkos dalį ir į tai, kad joje veikia ir kiti bankai bei finansų įstaigos, kurios daro konkurencinį spaudimą Posta veiklai, galima daryti išvadą, kad, nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (66)
            
            
               Ši paslaugų kategorija apima finansinių priemonių pardavimą ir specialių investicinių produktų rinkodarą. Siūlomos finansinės priemonės, kurių atžvilgiu Posta veikia kaip tarpininkas, yra Vyriausybės vertybiniai popieriai, Erste Befektetesi Zrt investicijų fondai, kiti vertybiniai popieriai ir Fundamenta Lakaskassza Zrt. ir OTP Lakastakarekpenztar Zrt. Vardu siūlomos sutartys dėl specialių santaupų kaupimo būstui įsigyti.
            
         
               (67)
            
            
               Ankstesnėse bylose Komisija griežtai nenustatė, ar kiekvieną iš šių paslaugų būtų galima laikyti atskira produktų rinka (28). Šiuo atveju apibrėžtis nebus griežtai nustatyta, nes Posta kaip tarpininko teikiamos paslaugos nekelia su konkurencija susijusių problemų, nepaisant to, kuri alternatyvi rinkos apibrėžtis taikoma.
            
         
               (68)
            
            
               Geografinės aprėpties atžvilgiu Komisija nustatė (29), kad dauguma rinkos segmentų yra tarptautiniai, bet kai kurie iš jų buvo nagrinėjami nacionaliniu požiūriu (30). Tiksli geografinės rinkos apibrėžtis nebus griežtai nustatyta, o šiuo atveju geografine rinka bus laikoma visa Vengrijos teritorija.
            
         
               (69)
            
            
               2007–2009 m. Posta Vyriausybės vertybinių popierių rinkos dalis buvo mažesnė nei 4 %, investicinių vienetų rinkos dalis – 3–9 %, obligacijų rinkos dalis – mažesnė nei 2 %, o sutarčių dėl santaupų kaupimo būstui įsigyti rinkos dalis – mažesnė nei 4 %
            
         
               (70)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         
               (71)
            
            
               
                  Posta siūlo gyvybės draudimą Magyar Posta Eletbiztosito Zrt. vardu ir ne gyvybės draudimą Magyar Posta Biztosito Zrt. vardu.
            
         
               (72)
            
            
               Savo ankstesniuose sprendimuose (31) Komisija išskyrė tris plačias draudimo rūšių kategorijas: gyvybės draudimą, ne gyvybės draudimą ir perdraudimą. Be to, pastebėta, kad paklausos požiūriu gyvybės ir ne gyvybės draudimas gali būti toliau skirstomas į tiek atskirų produktų rinkų, kiek yra skirtingų draudžiamos rizikos rūšių. Gyvybės draudimo srityje Komisija ankstesniuose sprendimuose svarstė tokias kategorijas: individualaus gyvybės draudimo, grupinio gyvybės draudimo ir su investiciniais vienetais susijusio draudimo, arba kitaip – individualios apsaugos, grupinės apsaugos, asmeninės pensijos, grupinės pensijos, santaupų ir investicijų (32). Ne gyvybės draudimo srityje Komisija anksčiau, inter alia, svarstė variklinių transporto priemonių, gaisro, transporto, sveikatos, turto, bendrosios civilinės atsakomybės, nelaimingų atsitikimų, bylinėjimosi, nelaimių darbe ir kredito draudimą (33). Tačiau pasiūlos požiūriu gali būti nustatytos platesnės produktų rinkos. Šiame sprendime tiksli produktų rinkos apibrėžtis gali nebūti griežtai nustatyta.
            
         
               (73)
            
            
               Anksčiau Komisija taip pat tyrė draudimo produktų platinimą ir patvirtino, kad susijusi ne gyvybės arba gyvybės draudimo platinimo rinka apimtų visus išorės (t. y. trečiųjų šalių arba nepriklausomus) platintojus, pvz., brokerius, agentus ir kitus tarpininkus (34). Tačiau šiame sprendime tiksli produktų rinkos apibrėžtis gali nebūti griežtai nustatyta.
            
         
               (74)
            
            
               Geografinės rinkos atžvilgiu Komisija savo ankstesniuose sprendimuose (35), atsižvelgdama į nacionalinius platintojus, nustatytas rinkos struktūras, fiskalinius suvaržymus ir skirtingas reglamentavimo sistemas, gyvybės draudimo rinkas apibrėžė kaip nacionalines. Šiuo atveju bus laikomasi to paties požiūrio, ir geografine rinka bus laikoma visa Vengrijos teritorija.
            
         
               (75)
            
            
               2007–2009 m. Posta rinkos dalis sudarė mažiau nei 5 % (36) gyvybės draudimo produktų rinkos ir mažiau nei 1 % (37) ne gyvybės draudimo produktų rinkos. Šie skaičiai rodo, kad Posta priklausanti tarpininkavimo teikiant draudimo paslaugas rinkos dalis taip pat yra maža.
            
         
               (76)
            
            
               Tais pačiais metais pirmųjų trijų konkurentų bendrai užimama rinkos dalis gyvybės draudimo produktų rinkoje atitinkamai siekė 52,29 %, 51,08 % ir 50,1 %, o ne gyvybės draudimo produktų rinkoje – atitinkamai 54,84 %, 52,56 % ir 51,66 %
            
         
               (77)
            
            
               Nepažeidžiant konkurencijos teisės nuostatų, šiame sprendime į minėtus veiksnius reikėtų atsižvelgti kaip į tiesioginio konkurencijos poveikio Posta veiklai įrodymą.
            
         IV.   IŠVADOS
   
   
               (78)
            
            
               Atsižvelgiant į 11–77 konstatuojamosiose dalyse išnagrinėtus veiksnius, reikėtų laikyti, kad Vengrijoje laikomasi tiesioginio konkurencijos poveikio sąlygos, nustatytos Direktyvos 2004/17/EB 30 straipsnio 1 dalyje, vykdant šių rūšių veiklą:
               
                           a)
                        
                        
                           paslaugų, kuriomis sudaromos sąlygos grynuosius pinigus įmokėti į mokėjimo sąskaitas;
                        
                     
                           b)
                        
                        
                           paslaugų, kuriomis sudaromos sąlygos grynuosius pinigus išimti iš mokėjimo sąskaitos;
                        
                     
                           c)
                        
                        
                           pinigų pervedimo paslaugų;
                        
                     
                           d)
                        
                        
                           tarpininkavimo teikiant su einamosiomis sąskaitomis susijusias paslaugas ir susijusius produktus bei paslaugas;
                        
                     
                           e)
                        
                        
                           kredito tarpininkavimo veiklos;
                        
                     
                           f)
                        
                        
                           kredito įstaigų vardu vykdomo tarpininkavimo teikiant su mokėjimo kortelėmis susijusias paslaugas ir šių kortelių priėmimo;
                        
                     
                           g)
                        
                        
                           tarpininkavimo teikiant su investicijomis ir specialios paskirties santaupų kaupimu susijusias paslaugas kitų subjektų vardu;
                        
                     
                           h)
                        
                        
                           tarpininkavimo teikiant su draudimo produktais susijusias paslaugas.
                        
                     
         
               (79)
            
            
               Kadangi galimybės patekti į rinką be apribojimų sąlyga taip pat įvykdyta, Direktyva 2004/17/EB neturėtų būti taikoma, nei kai perkantieji subjektai pasirašo sutartis, kuriomis siekiama leisti Vengrijoje teikti paslaugas, išvardytas 78 konstatuojamojoje dalyje, nei rengiant projektų konkursus dėl tokios veiklos vykdymo Vengrijoje.
            
         
               (80)
            
            
               
                  Posta teikiamos finansinės paslaugos yra papildomos paslaugos, susijusios su pašto paslaugomis, nurodytomis Direktyvos 2004/17/EB 6 straipsnio 2 dalies b punkte. Posta teikiamoms pašto paslaugoms šis prašymas dėl tvarkos derinimo netaikymo nėra taikomas, todėl šiai veiklai toliau galioja Direktyvos 2004/17/EB nuostatos. Dėl šių aplinkybių primenama, kad viešojo pirkimo sutartys dėl kelių rūšių veiklos vertinamos pagal Direktyvos 2004/17/EB 9 straipsnį. Tai reiškia, kad, kai perkantysis subjektas rengia mišrius viešuosius pirkimus, t. y. pirkimus, kuriais siekiama paremti veiklą, kuriai netaikoma Direktyva 2004/17/EB, ir veiklą, kuriai ji taikoma, atsižvelgiama į pagrindinę veiklą, dėl kurios visų pirma sudaroma sutartis. Rengiant tokius mišrius viešuosius pirkimus, kurių pagrindinis tikslas – remti pašto paslaugas, taikoma ta Direktyvos 2004/17/EB nuostata. Jei objektyviai neįmanoma nustatyti, dėl kurios rūšies veiklos visų pirma siekiama sudaryti sutartį, sutartis sudaroma pagal Direktyvos 2004/17/EB 9 straipsnio 2 ir 3 dalyse nustatytas taisykles.
            
         
               (81)
            
            
               Šis sprendimas pagrįstas teisine ir faktine 2011 m. liepos–spalio mėn. padėtimi, kaip matyti iš Magyar Posta ir Vengrijos konkurencijos institucijos pateiktos informacijos. Šis sprendimas gali būti persvarstytas, jeigu dėl labai pakitusios teisinės ar faktinės padėties nebūtų galima taikyti Direktyvos 2004/17/EB 30 straipsnio 1 dalies.
            
         
               (82)
            
            
               Šiame sprendime numatytos priemonės atitinka Viešųjų sutarčių patariamojo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyva 2004/17/EB netaikoma sutartims, kurias pasirašo perkantieji subjektai ir kuriomis siekiama leisti Vengrijoje teikti šias paslaugas:
   
               a)
            
            
               paslaugas, kuriomis sudaromos sąlygos grynuosius pinigus įmokėti į mokėjimo sąskaitas;
            
         
               b)
            
            
               paslaugas, kuriomis sudaromos sąlygos grynuosius pinigus išimti iš mokėjimo sąskaitos;
            
         
               c)
            
            
               pinigų pervedimo paslaugas;
            
         
               d)
            
            
               tarpininkavimą teikiant su einamosiomis sąskaitomis susijusias paslaugas ir susijusius produktus bei paslaugas;
            
         
               e)
            
            
               kredito tarpininkavimo veiklą;
            
         
               f)
            
            
               tarpininkavimą teikiant su kredito įstaigų išduotomis mokėjimo kortelėmis susijusias paslaugas ir tų kortelių priėmimas;
            
         
               g)
            
            
               tarpininkavimą teikiant su investicijomis ir specialios paskirties santaupomis susijusias paslaugas kitų subjektų vardu;
            
         
               h)
            
            
               tarpininkavimą teikiant su draudimo produktais susijusias paslaugas.
            
         2 straipsnis
   Šis sprendimas skirtas Vengrijos Respublikai pagal Sutartis.
   
      Priimta Briuselyje 2011 m. gruodžio 16 d.
      
         
            Komisijos vardu
         
         Michel BARNIER
         
            Komisijos narys
         
      
   
   
      (1)  OL L 134, 2004 4 30, p. 1.
   
      (2)  Žr. paraišką p. 11.
   
      (3)  Pvz., mokėjimo paslaugų srityje tarptautinių pašto perlaidų paslauga teikiama tik 328 pašto padaliniuose, o tarpininkavimo atliekant „Western Union“ pinigų pervedimus paslauga – 1 024 pašto padaliniuose. Kitų subjektų vardu teikiamų paslaugų srityje tarpininkavimo paslaugos, susijusios su Posta kredito kortelėmis, investicinėmis obligacijomis ir tam tikrais draudimo produktais, teikiamos tik 343 vietose, OTP Bank einamųjų sąskaitų produktų teikimo paslaugos privatiems klientams – tik 244 pašto padaliniuose, o įmonių kredito paslauga – tik 45 vietose.
   
      (4)  Europos Centrinis Bankas, „Mokėjimo ir vertybinių popierių atsiskaitymo sistemos Europos Sąjungoje. Ne euro zonos šalys: Vengrija“, 2007 m. rugpjūčio mėn.
   
      (5)  2007 m. lapkričio 13 d. Europos Parlamento ir Tarybos direktyva 2007/64/EB dėl mokėjimo paslaugų vidaus rinkoje, iš dalies keičianti direktyvas 97/7/EB, 2002/65/EB, 2005/60/EB ir 2006/48/EB ir panaikinanti Direktyvą 97/5/EB, OL L 319, 2007 12 5, p. 1.
   
      (6)  GfK Hungaria: „Internetinė bankininkystė tampa vis populiaresnė“, 2010 m. lapkričio 3 d., http://www.gfk.com/imperia/md/content/gfk_hungaria/pdf/press_h/2010/press_2010_11_03_h.pdf.
   
      (7)  ATM – „Automated Teller Machine“ santrumpa (liet. automatinis kasos aparatas, bankomatas).
   
      (8)  Atitinkamos rinkos dalys apskaičiuotos pagal santykį su bendrąja operacijų verte. Žr. paraiškos 34 p.
   
      (9)  Žr. paraiškos 32 p.
   
      (10)  Vengrijos nacionalinis bankas: „Nieko nėra nemokamo. Pagrindinių Vengrijoje naudojamų mokėjimo priemonių socialinių sąnaudų apžvalga“, dr. Aniko Turjan, Eva Diveki, Eva Keszy-Harmath, Gergely Koczan, Kristof Takacs, proginis laikraštis Nr. 93, 2011.
   
      (11)  Žr. paraiškos 35 ir 36 p.
   
      (12)  POS – „Point of Sale“ santrumpa (liet. prekybos vieta).
   
      (13)  Atitinkamos rinkos dalys apskaičiuotos pagal santykį su bendrąja operacijų verte. Žr. paraiškos 36 p.
   
      (14)  Žr. paraiškos 35 ir 36 p.
   
      (15)  Byla Nr. COMP/M.5384 BNP PARIBAS/FORTIS, p 3.
   
      (16)  Byla Nr. COMP/M.4844 Fortis/ABN AMRO Assets.
   
      (17)  Byla Nr. COMP/M.2225 FORTIS/ASR, 3 p., byla Nr. COMP/M.5075 Vienna Insurance Group/Erste Bank Versicherungssparte ir byla Nr. COMP/M.5384 BNP PARIBAS/FORTIS, 15 p.
   
      (18)  Privačių ir smulkių verslo klientų atliekamas tam tikrų finansinių produktų keitimas. Sektoriaus tyrimas, galutinė ataskaita, 2009 m. vasario 5 d., GVH – Vengrijos konkurencijos institucija. GVH šio tyrimo metu tyrė bankų keitimą 2002–2006 m.
   
      (19)  Privačių ir smulkių verslo klientų atliekamas tam tikrų finansinių produktų keitimas. Sektoriaus tyrimas, galutinė ataskaita, 2009 m. vasario 5 d., GVH – Vengrijos konkurencijos institucija, ir susijusių faktų tyrimas Informacija ir patirtis, susijusi su bankų keitimu. Suvestinė klientų rinkos analizė, Millward Brown, 2006 m. rugsėjo mėn.
   
      (20)  Ipsos: finansinės paslaugos, einamųjų sąskaitų tvarkymo paslaugos. Privačių klientų tyrimo santrauka, 2009 m. sausio mėn.
   
      (21)  Byla Nr. COMP/M.4844 Fortis/ABN AMRO Assets.
   
      (22)  Remiantis papildoma informacija, kurią pareiškėjas pateikė 2011 m. rugsėjo 2 d. laiške.
   
      (23)  Byla Nr. COMP/M.5241 American Express/Fortis/Alpha Card.
   
      (24)  Byla Nr. COMP/M.3894 Unicredito/HVB; byla Nr. COMP/M.2567 Nordbanken/Postgirot; byla Nr. COMP/M.3740 Barclays Bank/Foerenngssparbanken/JV; byla Nr. COMP/M.4844 Fortis/ABN AMRO Assets, byla Nr. COMP/M.5241 American Express/Fortis/Alpha Card.
   
      (25)  2011 m. rugsėjo 15 d. GVH atsakymas į 2011 m. rugpjūčio 8 d. Komisijos prašymą pateikti informaciją.
   
      (26)  Byla Nr. COMP/M.3740 Barclays Bank/Foereningssparbanken/JV ir byla Nr. COMP/M.2567 Nordbanken/Postgirot.
   
      (27)  2011 m. rugsėjo 15 d. GVH atsakymas į 2011 m. rugpjūčio 8 d. Komisijos prašymą pateikti informaciją.
   
      (28)  Byla Nr. COMP/M.3894 Unicredito/HVB, byla Nr. COMP/M.5384 BNP Paribas/FORTIS.
   
      (29)  Byla Nr. COMP/M.2225 Fortis/ASR, byla Nr. COMP/M.1172 Fortis AG/Generale Bank.
   
      (30)  Byla Nr. COMP/M.4155 BNP Paribas/BNL.
   
      (31)  Byla Nr. COMP/M.4284 AXA/Winterhur, byla Nr. COMP/M.5384 BNP Paribas/FORTIS.
   
      (32)  Byla Nr. COMP/4047 Aviva/Ark life, byla Nr. COMP/M.4284 Axa/Winterthur, byla Nr. COMP/M.4701 Generali/PPF Insurance Business.
   
      (33)  Byla Nr. COMP/M.4284 Axa/Winterthur, byla Nr. COMP/M.4701 Generali/PPF Insurance Business, byla Nr. COMP/M.2676 Sampo/Vama/IF Holding/JV.
   
      (34)  Byla Nr. COMP/M.4284 AXA/Winterthur, byla Nr. COMP/M.4844 Fortis/ABN AMRO Assets.
   
      (35)  Byla Nr. COMP/M.5075 Vienna Insurance Group/Erste Bank Versicherungssparte, byla Nr. COMP/M.4844 Fortis/ABN AMRO Assets.
   
      (36)  Rinkos dalis apskaičiuota pagal pajamas iš draudimo įmokų.
   
      (37)  Ten pat, žr. 36 išnaša.